punapaa,Dening sedya kawula,Ngukuhi jenenging ilmu,Sakabehe iku padha. Kangjeng Syeh Maulana Maghribi,Sarwi mesem angandika,Inggih leres ing semune,Puniku dede wicara,Lamun ta kapyarsa-a,Dening wong akathah saru,Punika dede rerasan. Tuwan ucapna pribadi,Aja-na wong amiyarsa,Anuksma ing lathi dhewe,Puniku ujar kekeran,Yen kena-a Tuwan,Amalangi jenengipun,Bok sampun kadi mangkana. Nenggih Jeng Sunan Giri,Amedhar ing pangawikan,Pasthine Allah Jatine,Jejuluk Prabhu Sadmata,Sampun wancak wicara,Tan ana pepadhanipun,Anging Allah Ingkang Tunggal. Ya ta sakathahing Wali,Angestokaken sadaya,Mapan sami ing kawruhe,Amung sira Syeh Lemah Bang,Tan kena pinalangan,Cinegah Wali sadarum,Tan owah ing tekade. Angandika Syeh Siti Brit,Pan sampun ujar manira,Dennya nututi kepriye,Dhasare ingkang amedhar,